୧୦୦ କୋଟି କ୍ଲବରେ ସାମିଲ ହେଲା ସାହିଦଙ୍କ ଫିଲ୍ମ 'କବିର ସିଂ' | Kanak Lifestyle
୧୦୦ କୋଟି କ୍ଲବରେ ସାମିଲ ହେଲା ସାହିଦଙ୍କ ଫିଲ୍ମ ‘କବିର ସିଂ’
ବଲିଉଡ ଅଭିନେତା ସାହିଦ କପୁରଙ୍କ ଫିଲ୍ମ ‘କବିର ସିଂ’ ମାତ୍ର ପାଂଚ ଦିନରେ ୧୦୦ କୋଟି କ୍ଲବରେ ସାମିଲ ହୋଇଛି । ୨୫ ମଇ ଅର୍ଥାତ ରିଲିଜ ହେବାର ପଂଚମ ଦିନରେ ମଧ୍ୟ ଫିଲ୍ମ ଧୂଆଁଧାର କଲେକ୍ସନ କରିଥିଲା । ୨୦.୨୧ କୋଟି ସହିତ ବକ୍ସ ଅଫିସ ଓପନିଂ କରି କବିର ସିଂ ଫିଲ୍ମ ଭାରତ ପରେ ଦ୍ୱିତୀୟ ବଡ ଓପନିଂ ପ୍ରମାଣିତ ହୋଇଛି ।
‘ବକ୍ସ ଅଫିସ ଇଣ୍ଡିଆ’ ୱେବ ସାଇଟ ଅନୁସାରେ ସାହିଦ କପୁରଙ୍କ ଫିଲ୍ମ ‘କବିର ସିଂ’ ପଂଚମ ଦିନରେ ୧୬ କୋଟି ଆୟ କରି ୧୦୦ କୋଟି କ୍ଲବରେ ସାମିଲ ହୋଇଛି । ଫିଲ୍ମ ପାଂଚ ଦିନରେ ସମୁଦାୟ ୧୦୪ କୋଟି ଆୟ କରିଛି ।
ଟ୍ରେଡ ଆନାଲିଷ୍ଟ ତରଣ ଆଦର୍ଶଙ୍କ କହିବା ଅନୁସାରେ କବିର ସିଂ ବର୍ଷର ସବୁଠାରୁ ବଡ ଫିଲ୍ମ ଯେପରି ଭାରତ, କେଶରୀ, ଟୋଟାଲ ଧମାଲ ଏବଂ ଗଲିବୟ ଠାରୁ ଭାଲ ଟ୍ରେଣ୍ଡ କରୁଛି । କବିର ସିଂ ହିନ୍ଦୀ ଭାଷା ବ୍ୟତିତ ଆନ୍ଧ୍ର ପ୍ରଦେଶ, ତେଲେଙ୍ଗାନା ଏବଂ ତାମିଲନାଡୁର ସିନେମା ଘରେ ମଧ୍ୟ ଭଲ ବଜନେସ କରୁଛି । କହିବା ଭୁଲ ହେବ ନାହିଁ ଯେ, କବିର ସିଂର ସଫଳତା ସାହିଦଙ୍କ କ୍ୟାରିଅରକୁ ନୂଆ ଦିଗ ଦେଇଛି ।